Нийл Робъртсън отстрани Джими Уайт на старта в Кардиф | Снукър | OFFNews.bg
Нийл Робъртсън отстрани Джими Уайт на старта в Кардиф
OFFNews Последна промяна на 14 февруари 2017 в 10:57 633 0
Нийл Робъртсън победи своя идол от дете Джими Уайт с 4:1 в първия кръг на Откритото първенство по снукър на Уелс, което се провежда в Кардиф.
Австралиецът спечели турнира преди 10 години, а миналият сезон загуби финала от Рони О'Съливан, като и в сегашното издание е сочен за един от фаворитите за титлата.
Робъртсън поведе в първия фрейм, след което Уайт зарадва феновете с отличен сенчъри брейк от 102 точки в единствения фрейм, който спечели. До края на двубоя им, Гръмотевицата не даде шанс на Джими да поведе.
"Много съм доволен от представянето си, защото наистина няма какво повече да искам от играта си", каза Нийл.
"Кардиф има отлична зала и още в първия ден се видя, че публиката ще е фантастична. Това е едно от най-добрите събития в календара. В последните няколко турнира се представям много добре, връщам формата си и когато губя, го правя срещу много добри опоненти, които след това печелят титли", добави още той.
Робъртсън ще се изправи срещу Лий Уокър в следващата фаза в сряда.